पूनम ढिल्लन

**पूनम ढिल्लन** (जन्म: १८ एप्रिल, १९६२, कानपूर) ही एक भारतीय अभिनेत्री आणि राजकारणी आहे. ही १९७८ ची इव्हज वीकली मिस यंग इंडिया होती व ती तिच्या १९७९ च्या *नूरी* चित्रपटासाठी प्रसिद्ध आहे.  *रेड रोझ* (१९८०), *दर्द* (१९८१), *रोमांस* (१९८३), *सोहनी महिवाल* (१९८४), *तेरी मेहेरबानिया* (१९८५), *समुंदर* (१९८६), *सवेरेवाली गाडी* (१९८६), *कर्मा* (१९८६), *नाम* (१९८६) आणि *मालामाल* (१९८८) हे तिचे काही गाजलेल्या चित्रपट आहे.

ढिल्लन २००९ मध्ये *बिग बॉसमध्ये* सहभागी झाली होता. तिने २०१३ मध्ये सोनी टीव्ही मालिका *एक नई पहचानमध्ये* शारदा मोदीची मुख्य भूमिका साकारली होती. तिने नाटकात काम केले आहे. पुरस्कारप्राप्त "द परफेक्ट हसबंड" आणि "द परफेक्ट वाइफ" व इतर अनेक नाटकांमध्ये तिने काम केले आहे ज्यांनी युनायटेड स्टेट्स आणि दुबईमध्ये अनेक प्रयोग केले आहे.

## कारकीर्द 
ढिल्लनला पहिल्यांदा प्रसिद्धी मिळाली जेव्हा तिला १९७८ मध्ये मिस यंग इंडियाचा मुकुट मिळाला.

दिग्दर्शक यश चोप्रा यांनी तिची दखल घेतली आणि तिला *त्रिशूल* (१९७८) चित्रपटात भूमिका देऊ केली जिथे सचिन पिळगावकर सोबत तिचे "गापूची गपूची गम गम" हे गाणे लोकप्रिय झाले. त्यानंतर चोप्राने तिला फारुख शेख यांच्या सोबत*नूरी* (१९७९) मध्ये मुख्य भूमिका दिली. काश्मीरमधील भदेरवाह येथे चित्रीकरण केलेला कमी खर्चाचा चित्रपट *नूरी* सुपरहिट ठरला आणि बॉक्स ऑफिसवर अभूतपूर्व यश मिळवले. त्याचे श्रेय काही प्रमाणात खय्यामच्या संगीतासाठी होते. या चित्रपटासाठी पूनमला सर्वोत्कृष्ट अभिनेत्रीच्या फिल्मफेअर पुरस्कारासाठी नामांकन मिळाले होते.

त्यानंतर, तिने *सोहनी महिवाल*, *रेड रोझ*, *तेरी कसम*, *दर्द*, *निशान*, *ये वादा रहा*, *रोमान्स*, *कसम* आणि *सीतामगर* यासह हिंदीतील सुमारे ९० चित्रपटांमध्ये काम केले. ती सहा चित्रपटांमध्ये राजेश खन्ना सोबत जोडली गेली: *दर्द*, *निशान*, *जमाना*, *अवम*, *रेड रोज (१९८० चित्रपट)* आणि *जय शिव शंकर* . जेव्हा जुही चावलाला बाहेर पडावे लागले तेव्हा निर्माते बोनी कपूरच्या *जुदाईमध्ये* विशेष भूमिका साकारली होती.

*न्याय दंड* (बंगाली), *युद्ध कांडा* (कन्नड), *इष्टम* (तेलुगू) आणि *यावरुम नलम* (तमिळ) यांसारख्या प्रादेशिक चित्रपटांमध्येही ती दिसली.

२००९ मध्ये कलर्स टीव्हीवर प्रसारित झालेल्या *बिग बॉसच्या* सीझन ३ मध्ये ढिल्लन एक स्पर्धक होती. ती या शोमध्ये दुसरी उपविजेती ठरली. भारतीय टेलिव्हिजनवर तिचे मोठे पुनरागमन २०१३ मधील सोनी टीव्हीवरील *एक नई पहचान* या मालिकेद्वारे झाले होते जिथे तिने एका श्रीमंत उद्योगपतीच्या अशिक्षित परंतु आदर्श पत्नीची भूमिका केली होती.

तीने हिंदी नाटकांमध्ये देखील काम केले आहे जसे की: *द परफेक्ट हसबंड, यू टर्न* आणि *द परफेक्ट वाईफ*.

भारतीय चित्रपट उद्योगातील संकल्पना पुढे आणत धिल्लन यांनी मेक-अप व्हॅन व्यवसायात प्रवेश केला. ती ‘व्हॅनिटी’ नावाची मेक-अप व्हॅन कंपनी चालवतात.

## वैयक्तिक जीवन 
ढिल्लन यांचा जन्म उत्तर प्रदेशातील कानपूर येथे झाला. तिचे वडील अमरीक सिंग हे भारतीय हवाई दलात वैमानिक अभियंता होते आणि त्यांची अनेकदा बदली व्हायची. तिची आई शाळेच्या मुख्याध्यापिका होती आणि तिची दोन्ही भावंडे डॉक्टर आहेत. पूनम खूप अभ्यासू होती आणि तिला डॉक्टर बनण्याची इच्छा होती. पूनमने शालेय शिक्षणासाठी चंदीगढ येथील कार्मेल कॉन्व्हेंटमध्ये प्रवेश घेतला.

ढिल्लन यांनी निर्माता अशोक ठाकरिया यांच्याशी लग्न केले होते आणि त्यांना दोन मुले आहेत, एक मुलगी पलोमा  आणि एक मुलगा अनमोल.

## राजकारण 
अमली पदार्थांची जागरूकता, एड्स जागरूकता, कुटुंब नियोजन आणि अवयव दान यासारख्या सामाजिक कारणांसाठी ती सक्रिय आहे. २०१२ मध्ये, तिने लीलावती हॉस्पिटलच्या सहकार्याने "सेव्ह अँड एम्पॉवर द गर्ल चाइल्ड" या उद्देशाला समर्थन देणाऱ्या शोमध्ये इतर कलाकारांसह भाग घेतला होता.

उद्योगपती अनिल मुरारका आणि कोरिओग्राफर समीर तन्ना यांच्यासोबत २०१४ मध्ये तिने "पोएटिक जस्टिस फिल्म्स अँड एंटरटेनमेंट" नावाची इव्हेंट मॅनेजमेंट आणि चित्रपट निर्मिती कंपनी सुरू केली.

२०१७ मध्ये, धिल्लन यांची फिल्म सर्टिफिकेशन अपील ट्रिब्युनलच्या चार सदस्यांपैकी एक म्हणून नियुक्ती करण्यात आली, जी भारतीय चित्रपट उद्योगातील केंद्रीय चित्रपट प्रमाणन मंडळाच्या निर्णयांविरुद्ध अपील करणारी अधिकृत संस्था आहे.

ढिल्लन यांनी २००४ मध्ये भारतीय जनता पक्षात प्रवेश केला आणि २०१९ मध्ये त्यांची पक्षाच्या मुंबई युनिटचे उपाध्यक्ष म्हणून नियुक्ती करण्यात आली.

## फिल्मोग्राफी 
### दूरदर्शन 
## पुरस्कार 
## संदर्भ 
वर्ग:इ.स. १९६२ मधील जन्म
वर्ग:२१व्या शतकातील भारतीय अभिनेत्री
वर्ग:२०व्या शतकातील भारतीय अभिनेत्री
वर्ग:पंजाबी व्यक्ती
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:नाट्यअभिनेते
वर्ग:कानपूर
वर्ग:भारतीय जनता पक्षातील राजकारणी